CELEX: 32009D0603
Language: ro
Date: 2009-08-05 00:00:00
Title: 2009/603/CE: Decizia Comisiei din 5 august 2009 de instituire a cerințelor pentru înregistrarea producătorilor de baterii și acumulatori în conformitate cu Directiva 2006/66/CE a Parlamentului European și a Consiliului [notificată cu numărul C(2009) 6054] (Text cu relevanță pentru SEE)

8.8.2009   
            
            
               RO
            
            
               Jurnalul Oficial al Uniunii Europene
            
            
               L 206/13
            
         
      DECIZIA COMISIEI
   
   din 5 august 2009
   de instituire a cerințelor pentru înregistrarea producătorilor de baterii și acumulatori în conformitate cu Directiva 2006/66/CE a Parlamentului European și a Consiliului
   [notificată cu numărul C(2009) 6054]
   (Text cu relevanță pentru SEE)
   (2009/603/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2006/66/CE a Parlamentului European și a Consiliului din 6 septembrie 2006 privind bateriile și acumulatorii și deșeurile de baterii și acumulatori și de abrogare a Directivei 91/157/CEE (1), în special articolul 17,
   întrucât:
   
               (1)
            
            
               Directiva 2006/66/CE prevede înregistrarea producătorilor de baterii și acumulatori. Pentru a evita costuri administrative inutile pentru respectivii producători, este necesar să se instituie o serie de cerințe procedurale, aplicabile pe întreg teritoriul Comunității.
            
         
               (2)
            
            
               Este necesar să se precizeze informațiile pe care producătorii de baterii și acumulatori trebuie să le prezinte la solicitarea înregistrării, evitându-se totodată suprapunerea cu cerințele aferente altor proceduri de înregistrare.
            
         
               (3)
            
            
               Taxele de înregistrare trebuie să fie proporționale și bazate pe costuri pentru a se evita costurile administrative inutile suportate de producătorii vizați.
            
         
               (4)
            
            
               Măsurile prevăzute de prezenta decizie sunt conforme cu avizul comitetului instituit prin articolul 18 alineatul (1) din Directiva 2006/12/CE a Parlamentului European și a Consiliului (2),
            
         ADOPTĂ PREZENTA DECIZIE:
   Articolul 1
   
      Condițiile de înregistrare
   
   Înregistrarea producătorilor de baterii și acumulatori se face la autoritățile naționale sau la organismele naționale responsabile în materie de producători autorizate de statele membre, denumite în continuare „organisme de înregistrare”, fie în format tipărit, fie în format electronic.
   Procedura de înregistrare poate să facă parte dintr-o altă procedură de înregistrare a producătorilor.
   Producătorii de baterii și acumulatori trebuie să se înregistreze doar o singură dată într-un stat membru pe piața căruia introduc baterii și acumulatori pentru prima dată, cu titlu profesional, și, cu această ocazie, li se furnizează un număr de înregistrare.
   Articolul 2
   
      Informații care trebuie furnizate de către producători
   
   Producătorii de baterii și acumulatori furnizează organismelor de înregistrare informațiile specificate în anexă.
   Producătorii de baterii și acumulatori nu sunt obligați să furnizeze nicio altă informație în afara celor specificate în anexă, în cadrul procedurii de înregistrare menționate la articolul 1 al doilea paragraf.
   Articolul 3
   
      Taxa de înregistrare
   
   Organismele de înregistrare pot să prevadă aplicarea unor taxe de înregistrare numai în cazul în care acestea sunt bazate pe costuri și sunt proporționale.
   Organismele de înregistrare care prevăd aplicarea de taxe de înregistrare informează autoritățile naționale competente cu privire la metodologia de calcul al costurilor în ceea ce privește taxele.
   Articolul 4
   
      Modificarea datelor de înregistrare
   
   Statele membre se asigură că, în cazul modificării datelor furnizate de producători în conformitate cu anexa la prezenta decizie, aceștia informează în acest sens organismul de înregistrare relevant în termen de maximum o lună de la data modificării.
   Articolul 5
   
      Radierea
   
   În cazul în care producătorii își pierd calitatea de producători într-un stat membru, aceștia solicită radierea din evidențe, informând în acest sens organismul de înregistrare.
   Articolul 6
   Prezenta decizie se adresează statelor membre.
   
      Adoptată la Bruxelles, 5 august 2009.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 266, 26.9.2006, p. 1.
   
      (2)  JO L 114, 27.4.2006, p. 9.
   
      ANEXĂ
      
         INFORMAȚII CARE TREBUIE FURNIZATE PENTRU ÎNREGISTRARE
      
      
                  1.
               
               
                  Denumirea producătorului și denumirea comercială a acestuia (după caz) sub care își desfășoară activitatea în respectivul stat membru.
               
            
                  2.
               
               
                  Adresa sau adresele producătorului: cod poștal și localitate, denumirea străzii și numărul, țara, URL, numărul de telefon, numele unei persoane de contact, numărul de fax și adresa de e-mail ale producătorului, dacă este cazul.
               
            
                  3.
               
               
                  Precizări cu privire la tipurile de baterii și acumulatori introduse pe piață de producător: baterii și acumulatori portabili, baterii și acumulatori industriali sau baterii și acumulatori auto.
               
            
                  4.
               
               
                  Informații cu privire la modul în care producătorul își îndeplinește obligațiile: individual sau colectiv.
               
            
                  5.
               
               
                  Data cererii de înregistrare.
               
            
                  6.
               
               
                  Codul național de identificare a producătorului, inclusiv numărul european de identificare fiscală sau numărul național de identificare fiscală a producătorului (opțional).
               
            
                  7.
               
               
                  O declarație semnată prin care producătorul își asumă responsabilitatea pentru veridicitatea informațiilor furnizate.